**KLAIPĖDOS MIESTO SAVIVALDYBĖS TARYBA**

**NUOLATINĖ KOMISIJA KLAIPĖDOS MIESTO SAVIVALDYBĖS TARYBOS VEIKLOS REGLAMENTUI RENGTI IR KOREGUOTI**

**POSĖDŽIO PROTOKOLAS**

 2019-02-20 Nr. TAR1-33

 Posėdis vyksta 2019-02-01. Pradžia 8.00 val.

 Posėdžio pirmininkė – Vaida Žvikienė.

 Posėdžio sekretorė – Lietutė Demidova.

 Posėdyje dalyvauja komitetų nariai: Andrej Kugmerov, Nina Puteikienė. Nedalyvauja: Rimantas Didžiokas, Valdemaras Anužis, Artūras Razbadauskas.

 Posėdyje dalyvavusių komiteto narių ir svečių sąrašai (priedai 1, 2).

 V. Žvikienė primena, kad gautas Liberalų sąjungos frakcijos pranešimas (priedas pridedamas).

 Posėdyje dalyvavusieji komisijos nariai išklausė Tarybos ir mero sekretoriato vyresniosios patarėjos A. Ivanauskienės dėl Liberalų sąjūdžio frakcijos rašte išdėstytų argumentų apie 2018-12-20 Tarybos posėdžio pratęsimo teisėtumą. A. Ivanauskienė išreiškia nuomonę, jog nebuvo pažeistas Reglamentas, nes pagal Reglamentą:

 „61.3. Posėdžio pirmininkas:

 61.3.1. skelbia posėdžio pradžią ir pabaigą, prireikus gali paskelbti darbotvarkėje nenumatytą posėdžio pertrauką. Frakcijos pirmininko prašymu skelbia ne ilgesnę kaip 10 minučių pertrauką;

 61.4. Jeigu tam tikri posėdžio procedūriniai klausimai įstatymuose ir šiame Reglamente neaptarti, jie sprendžiami vadovaujantis demokratijos, protingumo, teisingumo, lygiateisiškumo, proporcingumo ir kitais principais.“

 A. Ivanauskienė taip pat atmetė Liberalų sąjūdžio frakcijos rašte išdėstytą argumentą, kad sprendimas dėl posėdžio pratęsimo turėjo būti priimtas balsuojant (nesant kvorumui balsavimas negalimas).

 N. Puteikienė siūlo į kitą komisijos posėdį pakviesti Liberalų sąjūdžio frakcijos atstovą, kad šis paaiškintų, kokios teisės galėjo būti pažeistos arba ko siekiama pranešimu.

 Komisijos nariai, nesat kvorumui, posėdį siūlo atidėti.

 Posėdis baigėsi 8.15 val.

Posėdžio pirmininkė Vaida Žvikienė

Posėdžio sekretorė Lietutė Demidova